CELEX: 32017D0258
Language: fi
Date: 2017-02-13 00:00:00
Title: Komission täytäntöönpanopäätös (EU) 2017/258, annettu 13 päivänä helmikuuta 2017, Euroopan parlamentin ja neuvoston asetuksen (EY) N:o 549/2004 mukaisesti esitettyyn kansalliseen tai toiminnallisia ilmatilan lohkoja koskevaan Sveitsin suunnitelmaan sisältyvistä tarkistetuista suorituskykytavoitteista ja aiheellisista toimenpiteistä, jotka eivät ole riittäviä suhteessa unionin laajuisiin suorituskykytavoitteisiin toisella viiteajanjaksolla, sekä velvollisuuksista toteuttaa korjaavia toimenpiteitä (tiedoksiannettu numerolla C(2017) 728) (ETA:n kannalta merkityksellinen teksti. )

15.2.2017   
            
            
               FI
            
            
               Euroopan unionin virallinen lehti
            
            
               L 38/71
            
         KOMISSION TÄYTÄNTÖÖNPANOPÄÄTÖS (EU) 2017/258,
   annettu 13 päivänä helmikuuta 2017,
   Euroopan parlamentin ja neuvoston asetuksen (EY) N:o 549/2004 mukaisesti esitettyyn kansalliseen tai toiminnallisia ilmatilan lohkoja koskevaan Sveitsin suunnitelmaan sisältyvistä tarkistetuista suorituskykytavoitteista ja aiheellisista toimenpiteistä, jotka eivät ole riittäviä suhteessa unionin laajuisiin suorituskykytavoitteisiin toisella viiteajanjaksolla, sekä velvollisuuksista toteuttaa korjaavia toimenpiteitä
   
      
         (tiedoksiannettu numerolla C(2017) 728)
      
   
   (Ainoastaan italian-, ranskan- ja saksankieliset tekstit ovat todistusvoimaiset)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan yhteisön ja Sveitsin valaliiton välisen sopimuksen lentoliikenteestä, jäljempänä ’sopimus’ (1),
   ottaa huomioon yhtenäisen eurooppalaisen ilmatilan toteuttamisen puitteista (puiteasetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 549/2004 (2) ja erityisesti sen 11 artiklan 3 kohdan c alakohdan,
   ottaa huomioon lennonvarmistuspalvelujen ja verkkotoimintojen suorituskyvyn kehittämisjärjestelmästä 3 päivänä toukokuuta 2013 annetun komission täytäntöönpanoasetuksen (EU) N:o 390/2013 (3) ja erityisesti sen 15 artiklan 3 kohdan,
   sekä katsoo seuraavaa:
   
               (1)
            
            
               Asetuksen (EY) N:o 549/2004, sellaisena kuin se on sisällytetty sopimukseen, mukaan jäsenvaltioiden ja Sveitsin on hyväksyttävä kansalliset tai toiminnallisia ilmatilan lohkoja koskevat suunnitelmat, mukaan luettuina sitovat kansalliset tavoitteet tai toiminnallisia ilmatilan lohkoja koskevat tavoitteet, ja varmistettava niiden yhteensopivuus unionin laajuisten suorituskykytavoitteiden kanssa. Mainitussa asetuksessa säädetään lisäksi, että komissio arvioi näiden tavoitteiden yhteensopivuuden käyttämällä asetuksen 11 artiklan 6 kohdan d alakohdassa tarkoitettuja arviointiperusteita. Tätä koskevat yksityiskohtaiset säännöt vahvistetaan täytäntöönpanoasetuksessa (EU) N:o 390/2013.
            
         
               (2)
            
            
               Unionin laajuiset suorituskykytavoitteet suorituskyvyn kannalta keskeisillä osa-alueilla turvallisuus, ympäristö, kapasiteetti ja kustannustehokkuus vahvistettiin toiselle viiteajanjaksolle (2015–2019) komission täytäntöönpanopäätöksellä 2014/132/EU (4).
            
         
               (3)
            
            
               Komissio antoi 30 päivänä kesäkuuta 2015 täytäntöönpanopäätöksen (EU) 2015/1056 (5) tiettyjen Sveitsin esittämiin toiminnallisia ilmatilan lohkoja koskeviin suunnitelmiin sisältyvien tavoitteiden yhteensopimattomuudesta unionin laajuisten suorituskykytavoitteiden kanssa sekä suosituksista kyseisten tavoitteiden tarkistamiseksi kapasiteettiin ja kustannustehokkuuteen liittyvillä suorituskyvyn keskeisillä osa-alueilla.
            
         
               (4)
            
            
               Sveitsi toimitti 2 päivänä heinäkuuta 2015 tarkistetun kansallista tai toiminnallista ilmatilan lohkoa koskevan suunnitelman, johon sisältyi tarkistettuja suorituskykytavoitteita.
            
         
               (5)
            
            
               Suorituskyvyn tarkastuselin, jonka tehtävänä on avustaa komissiota suorituskyvyn kehittämisjärjestelmän täytäntöönpanossa täytäntöönpanoasetuksen (EU) N:o 390/2013 3 artiklan mukaisesti, antoi komissiolle arviointikertomuksen 15 päivänä lokakuuta 2015.
            
         
               (6)
            
            
               Tarkistettujen suorituskykytavoitteiden yhteensopivuus unionin laajuisten suorituskykytavoitteiden kanssa on arvioitu samoilla perusteilla ja menetelmillä kuin alkuperäiset suorituskykytavoitteet ja ottamalla huomioon Sveitsin toteuttamat aiheelliset toimenpiteet sen varmistamiseksi, että suorituskykytavoitteet ovat yhteensopivia unionin laajuisten suorituskykytavoitteiden kanssa.
            
         
               (7)
            
            
               Kapasiteettiin liittyvällä suorituskyvyn keskeisellä osa-alueella tarkistetut tavoitteet, jotka Sveitsi on ilmoittanut FABEC-suorituskykysuunnitelmassa ilmaliikennevirtojen sääntelystä reitillä johtuvalle viivästykselle, on arvioitu täytäntöönpanoasetuksen (EU) N:o 390/2013 liitteessä IV olevassa 4 kohdassa vahvistetun periaatteen mukaisesti käyttämällä vastaavia verkon hallinnoijan laskemia ja verkon operaatiosuunnitelman (2014–2018/2019), jäljempänä ’verkon operaatiosuunnitelma’, viimeisimmässä versiossa esitettyjä toiminnallisten ilmatilan lohkojen kapasiteetin viitearvoja, jotka sovellettuina varmistavat unionin tasolla, että unionin laajuinen suorituskykytavoite saavutetaan. Kyseinen arviointi osoitti, etteivät nämä tavoitteet ole vastaavien viitearvojen mukaisia eivätkä näin ollen yhteensopivia asiaa koskevan unionin laajuisen suorituskykytavoitteen kanssa. Sveitsin toteuttamat aiheelliset toimenpiteet eivät myöskään ole riittäviä saavutettavien tavoitteiden tarkistamiseksi, koska niiltä puuttuu konkreettinen aikataulu ja erityiset välitavoitteet.
            
         
               (8)
            
            
               Kustannustehokkuuteen liittyvällä suorituskyvyn keskeisellä osa-alueella tavoitteet, jotka Sveitsi on ilmoittanut FABEC-suorituskykysuunnitelmassa reitinaikaisina määritettyinä yksikkökustannuksina, on arvioitu täytäntöönpanoasetuksen (EU) N:o 390/2013 liitteessä IV olevassa 5 kohdassa, luettuna yhdessä 1 kohdan kanssa, vahvistettujen periaatteiden mukaisesti ottaen huomioon reitinaikaisten määritettyjen yksikkökustannusten kehitys toisen viitejakson sekä ensimmäisen ja toisen viitejakson muodostaman kokonaisjakson (2012–2019) aikana, palveluyksiköiden määrä (liikenne-ennuste) ja reitinaikaisten määritettyjen yksikkökustannusten taso verrattuna jäsenvaltioihin, joilla on samankaltainen toiminta- ja talousympäristö. Arviointi osoitti, että nämä tarkistetut tavoitteet eivät ole yhteensopivia unionin laajuisen suorituskykytavoitteen kanssa jäljempänä esitetyistä syistä. Sveitsin toteuttamat aiheelliset toimenpiteet eivät myöskään ole riittäviä saavutettavien tavoitteiden tarkistamiseksi, koska niiltä puuttuu konkreettinen aikataulu ja erityiset välitavoitteet.
            
         
               (9)
            
            
               Sveitsin tarkistetut tavoitteet perustuvat sen reitinaikaisten määritettyjen yksikkökustannusten suunniteltuun vähentämiseen toisen viiteajanjakson aikana keskimäärin 1,4 prosentilla vuodessa. Tämä on huomattavasti vähemmän kuin unionin laajuiseksi tavoitteeksi toiselle viiteajanjaksolle asetettu keskimääräisten reitinaikaisten määritettyjen yksikkökustannusten vähennys (– 3,3 prosenttia/vuosi). Suunnitellut reitinaikaiset määritetyt yksikkökustannukset eivät myöskään ensimmäisen ja toisen viiteajanjakson muodostaman kokonaisjakson aikana vähene linjassa unionin laajuisen kehityksen kanssa (– 0,8 prosenttia v. – 1,7 prosenttia). Vuoden 2019 tavoite perustuu vuoden 2019 suunniteltuihin reitinaikaisiin määritettyihin yksikkökustannuksiin, jotka ovat huomattavasti (+ 28,1 prosenttia) suuremmat kuin keskimääräiset reitinaikaiset määritetyt yksikkökustannukset jäsenvaltioissa, joilla on samankaltainen toiminta- ja talousympäristö kuin Sveitsissä, ja noin 38 prosenttia suuremmat kuin unionin laajuinen suorituskykytavoite vuonna 2019. Lisäksi suunnitellut reitinaikaiset määritetyt yksikkökustannukset vuonna 2015 ovat 4,1 prosenttia suuremmat kuin todelliset kustannukset vuonna 2014. Sveitsi ei tavoitteitaan tarkistaessaan myöskään tarkistanut alaspäin reitinaikaisia määritettyjä kustannuksiaan vaan tarkisti ylöspäin ainoastaan palveluyksikköinä ilmaistua liikenne-ennustetta.
            
         
               (10)
            
            
               Tästä syystä komission on aiheellista antaa suosituksia korjaavista toimenpiteistä, jotka asianomaisten jäsenvaltioiden on tarpeen toteuttaa sen varmistamiseksi, että niiden kansalliset valvontaviranomaiset ehdottavat tarkistettuja suorituskykytavoitteita, joissa otetaan huomioon tässä päätöksessä mainitut yhteensopimattomuudet. Kustannustehokkuuden alalla olisi esitettävä tällaisia korjaavia toimenpiteitä koskeva ehdotus asetuksen (EU) N:o 390/2013 15 artiklan 4 kohdan mukaisesti ja todettujen puutteiden syiden ja asiaa koskevien unionin laajuisten suorituskykytavoitteiden perusteella. Sopimukseen sisältyvän asetuksen (EY) N:o 549/2004 ja täytäntöönpanoasetuksen (EU) N:o 390/2013 mukaisesti Sveitsin olisi korjaavien toimenpiteiden toteuttamisen lisäksi ilmoitettava komissiolle tiedot, jotka osoittavat yhdenmukaisuuden tämän päätöksen kanssa. Molemmat olisi ilmoitettava komissiolle kahden kuukauden kuluessa tämän päätöksen tiedoksi antamisesta.
            
         
               (11)
            
            
               Yhteensopimattomuuksien korjaamiseksi kapasiteettiin liittyvällä suorituskyvyn keskeisellä osa-alueella olisi varmistettava, että korjaavista toimenpiteistä on tuloksena verkon operaatiosuunnitelmassa esitettyjen toiminnallisten ilmatilan lohkojen kapasiteetin viitearvojen mukaiset tarkistetut suorituskykytavoitteet.
            
         
               (12)
            
            
               Yhteensopimattomuuksien korjaamiseksi kapasiteettiin liittyvällä suorituskyvyn keskeisellä osa-alueella olisi varmistettava, että korjaavista toimenpiteistä on tuloksena tarkistetut suorituskykytavoitteet.
            
         
               (13)
            
            
               Komissio on kuullut Sveitsiä tästä päätöksestä sopimuksen 19 artiklan 2 kohdan mukaisesti.
            
         
               (14)
            
            
               Yhtenäisen ilmatilan komitea ei ole antanut lausuntoa. Täytäntöönpanosäädös katsottiin tarpeelliseksi, ja puheenjohtaja toimitti täytäntöönpanosäädöksen luonnoksen muutoksenhakukomitean käsiteltäväksi. Muutoksenhakukomitea ei antanut lausuntoa,
            
         ON HYVÄKSYNYT TÄMÄN PÄÄTÖKSEN:
   1 artikla
   Liitteessä I luetellut suorituskyvyn kannalta keskeisten kapasiteetin ja/tai kustannustehokkuuden osa-alueiden suorituskykytavoitteet ja Sveitsin asetuksen (EY) N:o 549/2004, sellaisena kuin se on sisällytettynä sopimukseen, mukaisesti toimittamaan tarkistettuun FABEC-suorituskykysuunnitelmaan sisältyvät aiheelliset toimenpiteet eivät ole riittäviä suhteessa täytäntöönpanopäätöksessä 2014/132/EU vahvistettuihin unionin laajuisiin suorituskykytavoitteisiin toisella viiteajanjaksolla.
   2 artikla
   Sveitsin on toteutettava lohkon FABEC osalta korjaavia toimenpiteitä, jotka koskevat sen suorituskykytavoitteita suorituskyvyn kannalta keskeisillä kapasiteetin ja kustannustehokkuuden osa-alueilla, ottaen huomioon liitteessä II esitetty ehdotus.
   3 artikla
   Tämä päätös on osoitettu Sveitsin valaliitolle.
   
      Tehty Brysselissä 13 päivänä helmikuuta 2017.
      
         
            Komission puolesta
         
         Violeta BULC
         
            Komission jäsen
         
      
   
   
      (1)  EUVL L 114, 30.4.2002, s. 73.
   
      (2)  EUVL L 96, 31.3.2004, s. 1.
   
      (3)  EUVL L 128, 9.5.2013, s. 1.
   
      (4)  Komission täytäntöönpanopäätös 2014/132/EU, annettu 11 päivänä maaliskuuta 2014, ilmaliikenteen hallintaverkkoa koskevien unionin laajuisten suorituskykytavoitteiden ja varoituskynnysten vahvistamisesta toiselle viitejaksolle 2015–2019 (EUVL L 71, 12.3.2014, s. 20).
   
      (5)  Komission täytäntöönpanopäätös (EU) 2015/1056, annettu 30 päivänä kesäkuuta 2015, tiettyjen Sveitsin Euroopan parlamentin ja neuvoston asetuksen (EY) N:o 549/2004 mukaisesti esittämiin kansallisiin tai toiminnallisia ilmatilan lohkoja koskeviin suunnitelmiin sisältyvien tavoitteiden yhteensopimattomuudesta toiselle viitejaksolle vahvistettujen unionin laajuisten suorituskykytavoitteiden kanssa sekä suosituksista kyseisten tavoitteiden tarkistamiseksi (EUVL L 171, 2.7.2015, s. 18).
   
      LIITE I
      
         Sveitsin asetuksen (EY) N:o 549/2004 mukaisesti esittämiin kansallisiin tai toiminnallisia ilmatilan lohkoja koskeviin tarkistettuihin suunnitelmiin sisältyvät kapasiteettiin ja kustannustehokkuuteen liittyvien suorituskyvyn keskeisten osa-alueiden suorituskykytavoitteet, jotka eivät ole riittäviä suhteessa toiselle viiteajanjaksolle vahvistettuihin unionin laajuisiin suorituskykytavoitteisiin
      
      
         KAPASITEETTIIN LIITTYVÄ SUORITUSKYVYN KESKEINEN OSA-ALUE
      
      Ilmaliikennevirtojen sääntelystä reitillä johtuva viivästys minuutteina lentoa kohti
      
                  JÄSENVALTIO
               
               
                  TOIMINNALLINEN ILMATILAN LOHKO (FAB)
               
               
                  TOIMINNALLISEN ILMATILAN LOHKON REITIN KAPASITEETTIIN LIITTYVÄ TAVOITE
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  
                     [Belgia/Luxemburg]
                  
               
               
                  FAB EC
               
               
                  0,48
               
               
                  0,49
               
               
                  0,48
               
               
                  0,47
               
               
                  Yhteensopiva (0,43)
               
            
                  
                     [Ranska]
                  
               
            
                  
                     [Saksa]
                  
               
            
                  
                     [Alankomaat]
                  
               
            
                  Sveitsi
               
            
         KUSTANNUSTEHOKKUUTEEN LIITTYVÄ SUORITUSKYVYN KESKEINEN OSA-ALUE
      
      Selitteet:
      
                  Tunnus
               
               
                  Kohta
               
               
                  Yksiköt
               
            
                  (A)
               
               
                  Reitinaikaiset määritetyt kustannukset yhteensä
               
               
                  (nimellismääräisinä ja kansallisessa valuutassa)
               
            
                  (B)
               
               
                  Inflaatioaste
               
               
                  (%)
               
            
                  (C)
               
               
                  Inflaatioindeksi
               
               
                  (100 = 2009)
               
            
                  (D)
               
               
                  Reitinaikaiset määritetyt kustannukset yhteensä
               
               
                  (vuoden 2009 reaalihintoina ja kansallisessa valuutassa)
               
            
                  (E)
               
               
                  Reitinaikaiset palveluyksiköt yhteensä
               
               
                  (lähi- ja lähestymisalueen palveluyksiköt)
               
            
                  (F)
               
               
                  Reitinaikainen määritetty yksikkökustannus
               
               
                  (vuoden 2009 reaalihintoina ja kansallisessa valuutassa)
               
            FAB EC
      
         Maksuvyöhyke: Sveitsi – valuutta: CHF
      
      
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  158 188 309 
               
               
                  156 222 383 
               
               
                  157 901 505 
               
               
                  157 939 446 
               
               
                  159 353 943 
               
            
                  (B)
               
               
                  – 1,00 %
               
               
                  0,00 %
               
               
                  0,50 %
               
               
                  1,00 %
               
               
                  1,00 %
               
            
                  (C)
               
               
                  99,1
               
               
                  99,1
               
               
                  99,6
               
               
                  100,6
               
               
                  101,6
               
            
                  (D)
               
               
                  159 633 416 
               
               
                  157 649 529 
               
               
                  158 551 235 
               
               
                  157 019 140 
               
               
                  156 856 827 
               
            
                  (E)
               
               
                  1 452 683 
               
               
                  1 470 066 
               
               
                  1 490 591 
               
               
                  1 512 889 
               
               
                  1 537 031 
               
            
                  (F)
               
               
                  
                     109,89
                  
               
               
                  
                     107,24
                  
               
               
                  
                     106,37
                  
               
               
                  
                     103,79
                  
               
               
                  
                     102,05
                  
               
            
   
      LIITE II
      
         EHDOTUS KORJAAVIKSI TOIMENPITEIKSI
      
      Seuraava ehdotus korjaavaksi toimeksi kustannustehokkuuden osa-alueella voidaan toteuttaa lyhyellä aikavälillä, ottaen huomioon keskinäiset riippuvuussuhteet muiden suorituskyvyn keskeisten osa-alueiden kanssa sekä investointivalmiudet.
      Ehdotus korjaaviksi toimenpiteiksi:
      Liikenne: Sveitsi tarkisti jo heinäkuussa 2015 ylöspäin alkuperäisen suorituskykysuunnitelman tietoja suunnitellusta liikenteestä toisella viiteajanjaksolla (keskimäärin + 3,5 %), mikä toi suunnitellun liikenteen ennusteen helmikuun 2015 alhaisemman ja perustason STATFOR-skenaarioden välille. Vuoden 2015 tosiasiallisen liikenteen ja STATFORin viimeisimmän ennusteen (helmikuu 2016) perusteella ehdotetaan kuitenkin, että suunniteltua liikennettä olisi vieläkin tarkistettava ylöspäin uusimman tiedon huomioon ottamiseksi.
      Vuosiksi 2018 ja 2019 suunnitellun liikenteen tarkistaminen tarkoittaisi esimerkiksi reitinaikaisten määritettyjen yksikkökustannusten 2,3 prosentin vähennystä toisella viiteajanjaksolla, mikä on lähempänä unionin laajuista suuntausta (– 3,3 % vuodessa), ja reitinaikaisten määritettyjen yksikkökustannusten 1,4 prosentin vähennyssuuntausta ensimmäisen ja toisen viiteajanjakson muodostamalla kokonaisjaksolla, mikä on lähempänä unionin laajuista tavoitetta (– 1,7 % vuodessa).